ข้อบังคับมหาวิทยาลัยเทคโนโลยีราชมงคลธัญบุรีข้อบังคับมหาวิทยาลัยเทคโนโลยีราชมงคลธัญบุรีว่าด้วยคุณสมบัติหลักเกณฑ์และวิธีการได้มาซึ่งกรรมการสภามหาวิทยาลัยจากผู้ดำรงตำแหน่งบริหารพ.ศ. ๒๕๔๙[๑] โดยที่เห็นสมควรกำหนดรายละเอียดเกี่ยวกับคุณสมบัติผู้เลือกหลักเกณฑ์และวิธีการได้มาซึ่งกรรมการสภามหาวิทยาลัยจากผู้ดำรงตำแหน่งบริหารอาศัยอำนาจตามความในมาตรา๑๕ และมาตรา ๑๗ (๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘และโดยมติสภามหาวิทยาลัยเทคโนโลยีราชมงคลธัญบุรี ในการประชุมครั้งที่ ๗/๒๕๔๙เมื่อวันที่ ๒๔ กรกฎาคม พ.ศ. ๒๕๔๙ จึงออกข้อบังคับไว้ ดังนี้ข้อ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีราชมงคลธัญบุรีว่าด้วยคุณสมบัติหลักเกณฑ์และวิธีการได้มาซึ่งกรรมการสภามหาวิทยาลัยจากผู้ดำรงตำแหน่งบริหารพ.ศ. ๒๕๔๙ข้อ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ในข้อบังคับนี้มหาวิทยาลัย หมายความว่ามหาวิทยาลัยเทคโนโลยีราชมงคลธัญบุรีสภามหาวิทยาลัย หมายความว่าสภามหาวิทยาลัยเทคโนโลยีราชมงคลธัญบุรีผู้บริหาร หมายความว่า ผู้ดำรงตำแหน่ง รองอธิการบดีคณบดี ผู้อำนวยการสถาบัน ผู้อำนวยการสำนัก ผู้อำนวยการวิทยาลัย และหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะในมหาวิทยาลัยกรรมการสภามหาวิทยาลัย หมายความว่ากรรมการสภามหาวิทยาลัยจากผู้ดำรงตำแหน่งบริหารอธิการบดี หมายความว่าอธิการบดีมหาวิทยาลัยเทคโนโลยีราชมงคลธัญบุรีข้อ๔ ให้อธิการบดีเป็นผู้เรียกประชุมผู้บริหารเพื่อดำเนินการเลือกกรรมการสภามหาวิทยาลัยโดยแจ้งระเบียบวาระให้ทราบเป็นลายลักษณ์อักษรล่วงหน้าก่อนวันประชุมเป็นเวลาไม่น้อยกว่าเจ็ดวันข้อ๕ ผู้มีสิทธิเลือกและได้รับเลือกในตำแหน่งกรรมการสภามหาวิทยาลัย ได้แก่ ผู้ดำรงตำแหน่ง รองอธิการบดี คณบดี ผู้อำนวยการสถาบันผู้อำนวยการสำนักผู้อำนวยการวิทยาลัยและหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะของมหาวิทยาลัยข้อ๖ ให้อธิการบดีเป็นผู้ดำเนินการเลือกกรรมการสภามหาวิทยาลัยตามหลักเกณฑ์และวิธีการดังต่อไปนี้(๑)กรรมการสภามหาวิทยาลัยจำนวนสองคน ซึ่งมาจากการคัดเลือกกันเองของผู้ดำรงตำแหน่งรองอธิการบดี(๒)กรรมการสภามหาวิทยาลัยจำนวนสามคน ซึ่งมาจากการคัดเลือกกันเองของผู้ดำรงตำแหน่งคณบดี(๓)กรรมการสภามหาวิทยาลัยจำนวนหนึ่งคน ซึ่งมาจากการคัดเลือกกันเองจากผู้ดำรงตำแหน่งผู้อำนวยการสถาบัน ผู้อำนวยการสำนัก ผู้อำนวยการวิทยาลัยและหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะข้อ๗ การออกเสียงลงคะแนนให้ผู้มีสิทธิเลือกเป็นผู้กำหนดวิธีการตามที่เห็นสมควรข้อ๘ ให้ผู้ที่ได้รับคะแนนสูงสุดตามลำดับในข้อ๖ (๑) สองคน ข้อ ๖ (๒) สามคน และข้อ ๖ (๓) หนึ่งคนเป็นผู้ได้รับการเลือกเป็นกรรมการสภามหาวิทยาลัยในกรณีมีผู้ได้รับคะแนนเสียงเท่ากันในกลุ่มเดียวกันทำให้ไม่สามารถตัดสินได้ตามเกณฑ์ในวรรคหนึ่งให้ทำการออกเสียงลงคะแนนในรอบสองเฉพาะผู้ได้รับคะแนนเสียงเท่ากันถ้าในการออกเสียงลงคะแนนในรอบสองยังมีผู้ได้รับคะแนนเสียงเท่ากันอีกให้ผู้ที่ได้รับคะแนนเสียงเท่ากัน เป็นผู้จับสลากเพื่อให้ได้ผู้ได้รับการเลือกข้อ๙ ให้อธิการบดีประกาศผลการเลือกและนำเสนอต่อสภามหาวิทยาลัยเพื่อทราบข้อ๑๐ วาระการดำรงตำแหน่ง กรรมการสภามหาวิทยาลัยให้นับตั้งแต่วันที่อธิการบดีลงนามประกาศผลการเลือกข้อ๑๑ ผู้ดำรงตำแหน่งบริหารในข้อ ๕อาจคัดค้านผลการเลือกภายในเจ็ดวัน นับตั้งแต่วันประกาศผลการเลือกโดยทำเป็นหนังสือเสนอต่อนายกสภามหาวิทยาลัยเพื่อวินิจฉัยข้อ๑๒ การเลือกกรรมการสภามหาวิทยาลัยตามข้อ๖ ให้ดำเนินการให้แล้วเสร็จในระยะเวลาไม่น้อยกว่าสามสิบวันก่อนที่กรรมการสภามหาวิทยาลัยจะครบวาระหรือหลังจากกรรมการสภามหาวิทยาลัยพ้นจากตำแหน่งภายในหกสิบวัน แล้วแต่กรณีข้อ๑๓ ให้นายกสภามหาวิทยาลัยรักษาการตามข้อบังคับนี้และมีอำนาจวินิจฉัยและตีความในกรณีที่มีปัญหาเกี่ยวกับการปฏิบัติตามข้อบังคับนี้ประกาศ ณ วันที่ ๑๑สิงหาคม พ.ศ. ๒๕๔๙กษมา วรวรรณ ณ อยุธยาปลัดกระทรวงศึกษาธิการนายกสภามหาวิทยาลัยเทคโนโลยีราชมงคลธัญบุรีมณฑิตา/ผู้จัดทำ๑๕ กุมภาพันธ์ ๒๕๕๔วิภา/ตรวจ๑๓ มิถุนายน ๒๕๕๔[๑] ราชกิจจานุเบกษา เล่ม ๑๒๓/ตอนที่ ๑๐๙ ง/หน้า ๑๗/๑๗ ตุลาคม ๒๕๔๙